Analize şi opinii 


Dan Diaconu: Continuarea loviturii de 
stat a dictatorului Klaus 


O Acum 45 seconds * 1 Vizualizari 4) 8 Timp de citire 


La o săptămână după lovitura de stat instrumentată de Plăvan prin intermediul CCR, avem oficial prăbușirea 
întregii naraţiuni referitoare la așa-zisul amestec al unui „actor statal străin” în alegerile autohtone. Spun asta 
apăsat deoarece vineri procurorii care anchetează așa-zisul amestec au rămas fără combustibil, întrucât n-au 
mai adus nimic proaspăt pentru alimentarea fondului propagandistic. Așa ne-am trezit cu situaţia hazlie în care 
televiziunile sistemului dezbăteau de zor aceeași ciorbă reîncălzită a întâlnirii dintre Potra şi Călin Georgescu, 
în condiţiile în care justiţia l-a eliberat complet pe Potra. După cum bine știți, la recurs, n-a mai rămas în 
picioare nici măcar controlul judiciar pe care prima instanţă i-l dăduse lui Potra forțată de presiunile sistemului. 
Să tragem o linie. Așadar, după o săptămână nu există absolut nicio menţiune despre amestecul unei țări 
străine în campania lui Călin Georgescu. Nu există absolut nicio dovadă a utilizării ilegale de fonduri. Nu există 


în atenţie această ultimă „acuză”? Pentru că procurorii încă de la început, din lipsa evidentă de probe, au 
încercat să dovedească teza absolut cretină că alegerile ar fi fost amânate deoarece Călin Georgescu 
împreună cu „legionarii” ar fi plănuit să dărâme ordinea constituţională ca efect al anulării alegerilor. Asta e 
prostie în stare pură, dar nu ne mai luăm de la atâta lucru întrucât justițea(sic!) noastră a dat atâtea dovezi de 
prostie încât a mai contoriza încă unul este o pierdere absolut inutilă de timp. 


După săptămâna post-lovitură-deOstat constat însă cu tristețe că cea mai mare problemă a lui Călin 
Georgescu este ... Călin Georgescu. Mai precis e vorba de realitatea că omul acesta chiar este singur. Am 
văzut cât de hăituit a fost și atunci i-am remarcat principala vulnerabilitate: efectiv nu are o structură care să-l 
ajute! Acum, mai mult ca oricând, are nevoie de un aparat specializat care să reacționeze la violenţa 
sistemului și să contracareze abuzurile care se varsă asupra sa. Aici e problema și nu știu dacă la ora actuală 
Călin Georgescu va reuși să se replieze. Constat că domnul Georgescu își continuă campania, dar direcția nu 
este cea bună. Oamenii sunt convinși de mesajul său, așadar continuarea pe această linie nu este decât 
pierdere de timp. În acest moment, Călin Georgescu trebuie să iasă la atac și, întrucât nu are o echipă 


coerentă, nu o face. Este o mare problemă și-o să vă explic în continuare de ce. 


Tot tam-tam-ul juridic a avut doar scopul de a disipa supărarea cu o promisiune a unei mari dezvăluiri. A fost, 
fără doar și poate, o operațiune psihologică având ca sursă un laborator al unui serviciu secret. UM-urile de 
presă au fost coordonate exact ca-n vremea DNA-ului, atunci când se distrugea programatic elita ţării. „Stiri pe 
surse”, „breaking news'-uri, „informaţii de ultimă oră”, tam-tam-uri programate, dezvăluiri aberante și tot 
tacâmul pe care deja îl cunoașteţi a fost pus la lucru pentru a adormi omul, pentru a-i spune că este iminentă 
marea dezvăluire. Care, în mod evident, nu are de unde să apară pentru că, pur și simplu, nu există. 


Doar că acum, în mod abil, propaganda se deplasează către o altă problemă. Văd tot felul de profesioniști în 
domeniul justiției care ies — mai mult sau mai puţin interesați — pentru a transmite faptul că, în urma hotărârii 
ICCJ de a-și declina competenţa în ceea ce privește abuzul CCR, s-a ajuns la cap de linie și trebuie 
organizate alegeri pentru a reintra în normalitate. Ceea ce trebuie să înțelegem este că avem de-a face cu un 
mesaj pre-programat în laborator. De fapt, sistemul a reușit să treacă peste problema jenantă a anulării 
arbitrare a alegerilor și acum transmite că ar trebui să se organizeze alte alegeri. Mai mult, încearcă să ducă 
narațiunea spre o confruntare dintre cei pro și anti Georgescu pe teritoriul „de ce nu se organizează alegerile 
mai repede?” vs „de ce avem nevoie de mai mult timp înainte de a se organiza alegerile?”. Chestiunea e cât 
se poate de simplă: la ora actuală statul român se află într-o criză de legalitate, la fel ca întregul sistem. De 
aceea, Călin Georgescu nu ar trebui să se lase păcălit de naraţiunea livrată de sistem, ci să rămână în 
problema juridică actuală: alegerile s-au anulat abuziv, nu există absolut nicio dovadă viabilă, în consecinţă 
trebuie să se revină la starea iniţială! Probabil acum, un propagandist al sistemului va spune că nu mai există 
nicio posibilitate. E fals! Există! Curtea Constituţională trebuie să se auto-sesizeze din nou - la fel de ilegal 
cum a făcut-o şi prima dată — și să-și anuleze decizia ca efect al eșuării demonstrării unei implicări străine în 
campania lui Călin Georgescu. E simplu ca bună ziua. În mod normal, Călin Georgescu pe această soluție 
trebuie să meargă. 


În paralel, echipa sa ar fi trebuit ca până acum să umple volume de plângeri împotriva televiziunilor sistemului 


ilegitim din România, să-i ceară demisia Plăvanului s.a.m.d. Fiindu-i încălcate drepturile, candidatul Călin 
Georgescu trebuia să devină mult mai reactiv. Altfel nu rezolvă nimic! 


Ceea ce observ este că acum, după ce sistemul a trecut de hopul furiei publice legate de anularea abuzivă a 
alegerilor și de instaurarea Plăvanului ca dictator, instituţiile statului au trecut la paradirea programatică a lui 
Georgescu, în vederea unui scrutin luat de la zero. Se vede limpede că dosarul „legionarii” s-a dorit a fi doar o 
acțiune de fragilizare a sistemului de protecţie al lui Călin Georgescu. De asemenea, defilarea cu influencerii 
pe la Parchet are rolul de a-i intimida susţinătorii. Puţini știu că prin aceste acţiuni porcurorii nu doar că au luat 
la puricat respectivii oameni, dar au cerut TkTok sau altor platforme sociale să le blocheze conturile. Copiii ăia 
munciseră enorm să-și pună la punct o structură de urmăritori, anumite automatizări, logo-uri, site-uri și întreg 
arsenalul necesar unei producții digitale de pe urma căreia își câștigau existența. Imaginaţi-vă că aș merge la 
un post TV și i-aș confisca toate serverele. Ăia ar fi în imposibilitatea de a emite. Cam la fel de mare e 
paradeala pe care o fac serviciile statului ticălos împotriva unor oameni care-și câștigă în mod independent 
banii. Și-aici intervin și nulităţile de ziariști ai sistemului — care-i urăsc visceral pe copiii ăștia din cauză că 
reușesc să scoată un purcoi de bani pe muncă cinstită, nu din subvenții de la stat — și care îi bălăcăresc non 
stop prezentându-i ca pe niște prostovani „utilizaţi de ruși”. Nu, tăticu, nu-i așa! Lumea s-a schimbat. Rămân 
plăcut surprins să constat că influencerii abuzaţi de poliție, nu doar că și-au reluat activitatea pe alte conturi, 
dar acum încep să se organizeze într-o adevărată rețea de sprijin a lui Călin Georgescu, deplin asumată și 
acționând unitar. Desigur, nu e destul, dar arată determinarea și demnitatea lor. 


Paradirea lui Călin Georgescu continuă şi-n media sistemului. Se dorește instaurarea ideii „OK, poate că a fost 
un abuz, dar e clar că ăsta nu trebuie votat”. De aceea spun că echipa lui Călin Georgescu ar fi trebuit să facă 
sute de plângeri, să ceară daune de imagine, astfel încât jegoșii sistemului să simtă pe pielea lor. De fapt, 
odată scăpaţi de problemuţa cu anularea alegerilor, ceea ce vor să facă acum este împingerea la calendele 
grecești a alegerilor, astfel încât să se consfințească poziţia de dictator a clovnului Klaus. 


Că nu e de joacă devine cât se poate de clar și când privim dintr-un alt unghi. Poate aţi văzut ieșirea 
degeneratului Rutte. Acesta spune că trebuie să intrăm într-un setup de război. De ce-o spune? Aici e pericolul 
cel mai mare. Simţindu-se cu puterile limitate, dictatorul-clovn de la noi ar putea declanșa starea de urgenţă 
înainte de a-i expira mandatul. Vă rog să înțelegeţi că ticălosul ăsta gângav -— conform unor informații 
vehiculate în media - a avut o tentativă similară inclusiv în cadrul CSAT, dar șefii serviciilor au refuzat 
deoarece știau că poate ieși scandal. De fapt acum, după ce s-a reușit controlarea populaţiei inclusiv prin acel 
„staţi în casă” repetat la toate nivelurile(de parcă eram la COVID), e posibil ca acum să urmeze faza a doua, 
cea de declanșare a stării de urgenţă ca efect al așa-zisului atac hibrid nedemonstrat asupra României. 


De aceea spun cât se poate de clar că singura cale a lui Călin Georgescu de a rămâne în cursă este una 
proactiv-reactivă. Știu că sună ciudat, dar trebuie să iasă din atitudinea defensivă și să treacă la atac întrucât 
asta e singura șansă pe care o mai are. Sistemul e fragil, dar dacă-l lași să se întărească iar, va fi jale pentru 


toată lumea! 

